Na temelju članka 73. stavak 1. Zakona o rodiljnim i roditeljskim potporama („Narodne novine“ broj 152/22), i članka 30. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinsko vijeće Općine Vladislavci na 43. sjednici održanoj dana 09. listopada 2024. godine donosi

**ODLUKU**

 **o izmjeni i dopunama Odluke** **o ostvarivanju prava na novčanu pomoć**

**roditeljima za novorođeno dijete**

**Članak 1.**

(1) U Odluci o ostvarivanju prava na novčanu pomoć roditeljima za novorođeno dijete („Službeni glasnik“ Općine Vladislavci broj 2/21 i 13/22) u članku 3. u stavku 1. iza riječi: „ svako“ dodaju se riječi „prvo i drugo“, a iza iznosa: „550,00 eura iznos:“ /4.143,98 kuna“ briše se.

Iza stavka 1. dodaju se stavci 2., 3. i 4. koji glase:

 „ Visina novčane pomoći za rođenje i/ili posvojenje trećeg djeteta iznosi 1.000,00 eura.“

 „Visina novčane pomoći za rođenje i/ili posvojenje četvrtog djeteta iznosi 1.500,00 eura.“

 „Visina novčane pomoći za rođenje i/ili posvojenje petog i svakog sljedećeg djeteta iznosi 2.000,00 eura.“

**Članak 2.**

1. U članku 4. stavak 2. u točki 1. iza riječi „dijete“ dodaju se riječi: „i svu ostalu djecu roditelja,“

**Članak 3.**

1. Ostale odredbe ove Odluke ostaju nepromijenjene.

**Članak 4.**

1. Nalaže se Jedinstvenom upravnom odjelu da izradi pročišćeni tekst ove Odluke,

**Članak 5.**

Ova Odluka objavit će se u „Službenom glasniku“ Općine Vladislavci a stupa na snagu 01 siječnja 2025. godine.

KLASA: 551-06/21-01/01

URBROJ: 2158-41-1-24-6

Vladislavci, 09. listopada 2024. godine

PREDSJEDNIK

OPĆINSKOG VIJEĆA

Krunoslav Morović